cyanic-selkie/wikianc huggingface dataset:
Γιάννης Νούσιας
Μουσικά σκετς
«Στο χωριό» ή «Επιστροφή στο χωριό» Ηθογραφικό σκίτσο (1947).
«Ο κ. Υπουργός»
«Οι δάσκαλοι»
«Το μάθημα της Γαλλικής»
«Προλήψεις»
«Η δεσποινίς τα ξέρω όλα»
«Στο Καρναβάλι» (1952)
Επιθεώρηση
«Φλικ-Φλοκ»
Σώζονται επίσης αρκετά ημιτελή έργα του και αποσπάσματα έργων.
Εκδόσεις
«Χαρούμενες Φωνές» Συλλογή με 44 παιδικά τραγούδια, σε συνεργασία με τους Νίκο Καρυτσιώτη και Ανδρέα Λεβαντή (1950)
«Το τζιτζίκι» Συλλογή με 55 τραγούδια (Μουσικές Εκδόσεις Νάκα)
« 50 τραγούδια» (1957)  ιδιωτική έκδοση (Εθνική Βιβλιοθήκη)
«Ο κορυδαλλός» Συλλογή με 90 τραγούδια (Μουσικές Εκδόσεις Νάκα 1970 )
«Η νουνά απ’ το Παρίσι» Οπερέτα  (Εκδόσεις  Γκοβόστη 1937)
«Στο χωριό» Μουσικό ηθογραφικό σκετς  (Ιδιωτική έκδοση)
Όλο το υπόλοιπο έργο του είναι ανέκδοτο.
Δισκογραφία
6 Χριστουγεννιάτικα τραγούδια με την ‘’Παιδική Χορωδία του Λυκείου Αθηνών’’ υπό την διεύθυνση του ίδιου και συνοδεία πιάνου Πόπης Νούσια (2 δίσκοι βινυλίου 45 στροφών). https://www.youtube.com/watch?v=kvwK9axHMfI
4 Χριστουγεννιάτικα τραγούδια με την ‘’Παιδική Χορωδία του Λυκείου Αθηνών’’ με συνοδεία ορχήστρας υπό την διεύθυνση Γ. Νούσια (δίσκος βινυλίου 45 στροφών) (Polydor)https://www.youtube.com/watch?v=lY8d5ER5WlE&t=12s
«Ομορφέ μου κόκκορα» Γ. Νούσια, με την παιδική χορωδία Χατζηκυριακείου υπό την διεύθυνση  Α. Καψάσκη (δίσκος βινυλίου 45 στροφών)
‘’Kinderchore aus aller Welt’’ από το Διεθνές Φεστιβάλ Παιδικών Χορωδιών του Düsseldorf 1959 («Κοντούλα λεμονιά» Δημοτικό Ηπείρου, εναρμόνιση Γ.Νούσια  και «Ο ήλιος και ο αέρας» Μ. Καλομοίρη) με την ‘’Παιδική Χορωδία του Λυκείου Αθηνών’’ υπό την διεύθυνση Γ. Νούσια, συνοδεία πιάνου Πόπης Νούσια (δίσκος βινυλίου33 στροφών)(GARNET)
Πηγές
Κατηγορία:Έλληνες φιλόλογοι Κατηγορία:Έλληνες μουσικοί Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Ζέτα Μακρυπούλια
Η Αγορίτσα Ζωή "Ζέτα" Μακρυπούλια (Αθήνα, 31 Ιουλίου 1978) είναι Ελληνίδα ηθοποιός και παρουσιάστρια.
Τηλεόραση
Τη σεζόν 1997-1998 παρουσίασε την μουσική ψυχαγωγική εκπομπή «MAD Zone» στο ομώνυμο κανάλι και τη σεζόν 2000-2001 είχε πρωταγωνιστικό ρόλο στη σειρά «Το μπέρδεμα». Έπειτα, έκανε και ένα πέρασμα από την σειρά «Αέρινες σιωπές» και ακολούθησαν δύο πρωταγωνιστικοί ρόλοι, στις σειρές «Miss Νταίζη» (2002-2003) και «Solo καριέρα» (2004-2005). Επίσης, το 2005 συμμετείχε σε δύο αυτοτελή επεισόδια της σειράς Safe Sex.
Από το 2005 μέχρι το 2007 συνεργάστηκε με τον Γιώργο Καπουτζίδη για την σειρά Στο Παρά 5. Παράλληλα, έπαιξε στην σειρά Επτά Θανάσιμες Πεθερές ενώ πρωταγωνίστησε και στην σειρά της ΝΕΤ «Mόνο εσύ» με τον Θοδωρή Αθερίδη. Την ίδια χρονιά (2006) παρουσίασε μαζί με τον Γιώργο Καπουτζίδη τον Ελληνικό Τελικό της Eurovision αλλά και τα Μουσικά Βραβεία Κύπρου.
Για τρεις σεζόν, από το 2010 μέχρι το 2013, παρουσίαζε το χορευτικό show του ΑΝΤ1, Dancing with the Stars. Το 2014 παρουσίασε το show του MEGA, «Just the 2 Of Us» και το 2015 παρουσίασε τα "Βραβεία Madame Figaro - Γυναίκες της Χρονιάς" που προβλήθηκαν από το Epsilon TV καθώς και από το κανάλι Sigma TV της Κύπρου.
Το 2016, επέστρεψε στον ΑΝΤ1 και την ίδια σεζόν (2016-2017) πρωταγωνίστησε στη σειρά «Στο καλό γλυκιά μου συμπεθέρα». Μετά το πρόωρο τέλος της σειράς, ανέλαβε τη παρουσίαση του τηλεπαιχνιδιού «Ρουκ Ζουκ» στο ίδιο κανάλι, το οποίο, λόγω της μεγάλης επιτυχίας του, ανανεώθηκε για άλλες δύο σεζόν και συνεχίζεται ακόμα. Στις αρχές του 2018, ξεκίνησε να παρουσιάζει το βραδινό show "Sunday Live" μαζί με τον Νίκο Μουτσινά αλλά διεκόπη σύντομα λόγω τηλεθέασης. Τη σεζόν 2019-2020 παρουσίασε το ελληνικό μουσικό σόου "The Final Four".
Θέατρο-Κινηματογράφος
Στο θέατρο έκανε την πρώτη της εμφάνιση το 2004 στην παράσταση "Σεσουάρ για δολοφόνους" όπου ο Γιώργος Καπουτζίδης με τον οποίο συμπρωταγωνιστούσε της έκανε την πρόταση να συμμετέχει στο Στο Παρά 5. Στην εν λόγω παράσταση έμεινε για δύο σεζόν, ενώ το 2006 πρωταγωνίστησε στην παράσταση "Σ' αγαπώ, σε λατρεύω, χωρίζουμε". Το καλοκαίρι του 2007 ενσάρκωσε το ρόλο της καλόγριας στην παράσταση "Μήδεια", η οποία έκανε περιοδεία ανά την Ελλάδα.
Τη σεζόν 2007-2008, έπαιξε μαζί με τους Αργύρη Αγγέλου και Γιώργο Καπουτζίδη στην παράσταση "Το όνειρο της διπλανής πόρτας", ενώ την επόμενη χρονιά, συμπρωταγωνίστησε στο πλευρό του Τάσου Χαλκιά και της Ράνιας Σχίζα στην παράσταση «Κουζίνες» στο Θέατρο Ήβη. Επίσης, το 2008 πρωταγωνίστησε στη ρομαντική κωμωδία «Μόλις Χώρισα» σε σκηνοθεσία και σενάριο Βασίλη Μυριανθόπουλου. Τη σεζόν 2009-2010 εμφανίστηκε στο Μέγαρο Μουσικής Αθηνών και την παράσταση «Ένα παιδί μετράει τ' άστρα» του Γιώργου Βούκανου ενώ την επόμενη (2010-11) μαζί με τον Θοδωρή Αθερίδη πρωταγωνίστησαν στην «Τυφλοσούρτη» στο Μικρό Παλλάς. Επίσης, το 2009 πρωταγωνίστησε στην κωμική ταινία «Σούλα Έλα Ξανά» σε σκηνοθεσία Βασίλη Μυριανθόπουλου και σενάριο του Βασίλη Μυριανθόπουλου σε συνεργασία με την Όλγα Μιχαλοπούλου και τον Γιάννη Μπότση.
Τη σεζόν 2012-2013, έπαιξε στην παράσταση «Τα Βαφτίσια» με την οποία έκανε και περιοδεία (καλοκαίρι 2013). Τη σεζόν 2013-2014, πρωταγωνίστησε στην παράσταση «Sugar: Μερικοί Το Προτιμούν Καυτό» στο Θέατρο Παλλάς και τη σεζόν 2014-2015, στην παράσταση «Ήρθες και θα μείνεις» στο Θέατρο Ιλίσια-Βολανάκης. Το 2016, η παράσταση ανέβηκε και στο Θέατρο Αριστοτέλειον στη Θεσσαλονίκη.
Τη σεζόν 2017-2018 έπαιξε στην παράσταση «Ιδιωτικές Ζωές» στο Θέατρο Γκλόρια ενώ τη σεζόν 2018-2019 πρωταγωνίστησε στην παράσταση «Γιούγκερμαν» στο Θέατρο Πορεία. Το καλοκαίρι του 2019 περιόδευσε με την παράσταση «Δον Ζουάν».
Προσωπική ζωή
Κατάγεται από το χωριό Ποταμούλα Αιτωλοακαρνανίας.
Από το 2000 έως το 2008, διατηρούσε σχέση με τον τραγουδιστή Αντώνη Ρέμο. Από το 2010 έως το 2021, διατηρούσε σχέση με τον Ελληνοκύπριο τραγουδιστή Μιχάλη Χατζηγιάννη.
Εξωτερικοί Σύνδεσμοι
Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου Κατηγορία:Ελληνίδες ηθοποιοί κινηματογράφου Κατηγορία:Ελληνίδες τηλεπαρουσιάστριες
Ιωάννης Χριστοδουλόπουλος
Ο Ιωάννης Χριστοδουλόπουλος (Δυρράχιο Αλβανίας, 1779- Λαγκάδια Αρκαδίας, 1853) ήταν αγωνιστής της Επανάστασης του 1821.
Η Ζωή του πριν την Επανάσταση
Ο Ιωάννης Χριστοδουλόπουλος γεννήθηκε το 1779 στο Δυρράχιο της Αλβανίας. Το πραγματικό του επίθετο ήταν Χριστοδούλου (ταυτόχρονα μάλλον και πατρώνυμο), αλλά τα παιδιά του καθιέρωσαν το Χριστοδουλόπουλος.
Το 1800 έχοντας φύγει από το Δυρράχιο, βρέθηκε στο Σούλι όπου κατετάγη στο στρατό του Φώτου Τζαβέλα για τον αγώνα κατά του Αλή Πασά στην περιοχή. Τον Δεκέμβριο του 1803, μετά από 3 χρόνια αγώνων, το Σούλι έπεσε στα χέρια του Αλή Πασά. Ο Ιωάννης Χριστοδούλου μαζί με άλλους 1500 Σουλιώτες κατέφυγε στην Κέρκυρα. Στα Επτάνησα παραμένει για σχεδόν δέκα χρόνια και τα ίχνη του χάνονται. Πιθανότατα κατατάσσεται, όπως και οι υπόλοιποι Σουλιώτες, στα Ελληνικά τάγματα των Ρώσσων, των Γάλλων και των Άγγλων που ήλεγχαν τα Επτάνησα το διάστημα αυτό. Στα 1813 βρίσκεται στη Ζάκυνθο και πιθανότατα είχε ήδη γνωρίσει τον Θεόδωρο Κολοκοτρώνη. Εκείνο το έτος ο Θεόδωρος Κολοκοτρώνης φιλοξενούσε στο νησί τα δύο παιδιά του πανίσχυρου Λαγκαδινού κοτζαμπάση της Πελοποννήσου Ιωάννη Δεληγιάννη, Νικολάκη και Ελένη που είχαν φυγαδευτεί εκεί για λόγους ασφαλείας από το 1811. Το 1813 ο Θεόδωρος Κολοκοτρώνης αναλαμβάνει να τους μεταφέρει με ασφάλεια πίσω στα Λαγκάδια. Ανάμεσα στους υπόλοιπους της συνοδείας βρισκόταν και ο Ιωάννης Χριστοδούλου. Όταν έφτασαν στα Λαγκάδια, ο Ιωάννης αποφάσισε να εγκατασταθεί εκεί μόνιμα ως γαιοκτήμονας. Το ίδιο έτος ή νωρίς το 1814, παντρεύτηκε τη Διαμάντω και από τον γάμο αυτόν απέκτησε αρκετά μεγάλη περιουσία και εκτάσεις και 5 αγόρια και 2 κορίτσια. Από αυτόν κατάγονται σήμερα όλοι οι Χριστοδουλοπουλαίοι των Λαγκαδίων.
Επανάσταση
Η Επανάσταση ξέσπασε στα Λαγκάδια την 23η Μαρτίου 1821. Ο Ιωάννης συμμετείχε στον στρατό του Λαγκαδινού κοτζαμπάση Κανέλλου Δεληγιάννη ως μπουλουξής (διοικητής άτακτου, μικρού στρατιωτικού σώματος περίπου 50 ατόμων). Την 1η Απριλίου 1821,ο Κανέλλος Δεληγιάννης έδωσε εντολή εκτέλεσης όλων των τουρκικών οικογενειών στα Λαγκάδια και την πυρπόληση του τζαμιού που ήταν στο χωριό. Σύμφωνα με έγγραφα, ο Ιωάννης ήταν ο πρώτος που άνοιξε πυρ εκείνη την ημέρα. Συνολικά 40 τουρκικές οικογένειες σφαγιάστηκαν τότε.
Μάχες και Πολιορκίες
Ο Ιωάννης ακολούθησε τις ελληνικές εκστρατείες για πολλά χρόνια και έλαβε μέρος σε μερικές από τις σημαντικότερες μάχες της Ελληνικής Επανάστασης: Πολιορκία της Τρίπολης (24 Απριλίου - 23 Σεπτεμβρίου 1821), Μάχη της Πάτρας (9 Μαρτίου 1822), Πολιορκία του Ναυπλίου (Δεκέμβριος 1821), Πολιορκία της Κορίνθου (14 Ιανουαρίου 1822), Μάχη του Πέτα (4 - 16 Ιουλίου 1822), Μάχη των Δερβενακίων (26-28 Ιουλίου 1822), Πρώτη πολιορκία του Μεσολογγίου (Νοέμβριος-Δεκέμβριος 1822), Μάχες κατά του Ιμπραήμ Πασά (αρχές του 1825).
Τα Χρόνια Μετά την Επανάσταση
Μετά την απελευθέρωση, όπως όλοι όσοι συμμετείχαν στον αγώνα, έκανε αίτηση προς την ελληνική κυβέρνηση ζητώντας αναγνώριση και απονομή βραβείου για τις προσπάθειές του. Το πιστοποιητικό υπέγραψαν οι συμπατριώτες του αγωνιστές Ιωάννης Θεοφιλόπουλος και Μιχάλης Κίντζιος. Πέθανε το 1853 προτού λάβει απάντηση. Οι γιοι του, Κωνσταντίνος και Κυριάκος, υπέβαλαν νέα αίτηση το 1865 για λογαριασμό του. Εάν έλαβαν το βραβείο δεν είναι γνωστό. Ωστόσο η αίτησή τους μπορεί ακόμα να βρεθεί στην Εθνική Βιβλιοθήκη της Ελλάδος.
Παραπομπές
Κατηγορία:Αγωνιστές του 1821
Eurowings
Η Eurowings GmbH είναι μια γερμανική αεροπορική εταιρεία χαμηλού κόστους που εδρεύει στο Ντίσελντορφ και είναι θυγατρική που ανήκει εξ ολοκλήρου στον όμιλο της Lufthansa. Ιδρύθηκε το 1996 και εξυπηρετεί ένα δίκτυο των εγχώριων και ευρωπαϊκών προορισμών, καθώς και ορισμένα δρομολόγια μεγάλων αποστάσεων και διατηρεί βάσεις στο αεροδρόμιο Tegel του Βερολίνου, το αεροδρόμιο της Κολωνίας στη Βόννη, το αεροδρόμιο του Ντίσελντορφ, το αεροδρόμιο του Αμβούργου, το αεροδρόμιο Ανόβερο, το αεροδρόμιο του Μονάχου, το αεροδρόμιο της Νυρεμβέργης, Πάλμα ντε Το αεροδρόμιο της Σάλτσμπουργκ, το αεροδρόμιο της Στουτγάρδης και το διεθνές αεροδρόμιο της Βιέννης.
Η Eurowings έχει περάσει από μείζονα μετασχηματισμό τα τελευταία χρόνια. Ήταν μέρος της Lufthansa Regional μέχρι τον Οκτώβριο του 2014. Εκείνη την εποχή άρχισε να λειτουργεί για λογαριασμό της Germanwings μέσα στο δίκτυό τους. Από την άνοιξη του 2015, η Eurowings έχει ανακατασκευαστεί ως αερομεταφορέας χαμηλού κόστους για πτήσεις μικρής και μεγάλης απόστασης. Έως τον Οκτώβριο του 2015, είχε επίσης αρχίσει να ενσωματώνει το δίκτυο δρομολογίων της Germanwings ως μέρος της συγχώνευσης των δύο εμπορικών σημάτων.
Πρώτα χρόνια
Η αεροπορική εταιρεία ιδρύθηκε στης 1 Φεβρουαρίου 1993, μετά από τη συγχώνευση των Nürnberger Flugdienst (NFD) και της Reise- und Industrieflug (RFG), δύο αερομεταφορείς με έδρα τη Νυρεμβέργη και το Ντόρτμουντ αντίστοιχα. Οι πτητικές λειτουργίες που χρησιμοποιούν αρχικό στόλο αεροσκαφών ATR 42 και 72 που κληρονόμησαν από τους προκατόχους της Eurowings ξεκίνησαν στης 1 Ιανουαρίου 1994. Ακολούθως προστέθηκαν στο στόλο τα αεροσκάφη BAe 146, τα οποία ακολούθησαν αργότερα τα μεγαλύτερα οικογενειακά αεροσκάφη της Airbus A320 και ακόμη και το Airbus A310. Η Lufthansa έλαβε το αρχικό μερίδιο της Eurowings 24,9% το 2001, αυξάνοντας το 49% το 2004. Έχει ασκήσει τον πλήρη έλεγχο της αεροπορικής εταιρείας από το 2005 και ανέλαβε πλήρη κυριότητα το 2011.
Ανάπτυξη ως μέρος της Lufthansa
Τον Σεπτέμβριο του 2010 η Eurowings έκλεισε την έδρα και την τεχνική υποδομή στο Ντόρτμουντ της Γερμανίας και μετακόμισε στο Ντίσελντορφ, όπου η Eurowings εκμεταλλευόταν τις περισσότερες πτήσεις της καθώς η αεροπορική εταιρεία ήταν μέρος της Lufthansa Regional. Τον Μάρτιο του 2011 έκλεισε και το τμήμα συντήρησης στο αεροδρόμιο της Νυρεμβέργης.
Στα τέλη του 2013, οι πτήσεις της Eurowings για κοντινά δρομολόγια που δεν εκτελούνται από τη Φρανκφούρτη ή το Μόναχο μεταφέρθηκαν από τη Lufthansa σε Germanwings. Όλες οι πτήσεις της Eurowings που λειτούργησαν για λογαριασμό της Lufthansa Regional έπαψαν να κυκλοφορούν το φθινόπωρο του 2014 και επανατοποθετήθηκαν σε Germanwings, οι τελευταίες από και προς το Ντίσελντορφ.
Ανακατασκευή σε φορέα χαμηλού κόστους
Τον Ιούλιο του 2014, ο όμιλος Lufthansa ανακοίνωσε ότι η Eurowings θα αντικαταστήσει τα 23 αεροσκάφη Bombardier CRJ900 με 23 Airbus A320. Δέκα από τα μοντέλα A320 θα είναι νέες παραγγελίες και 13 θα μεταφερθούν από τις παραγγελίες του ομίλου Lufthansa μεταξύ Φεβρουαρίου 2015 και Μαρτίου 2017. Η Lufthansa ανακοίνωσε επίσης το μετασχηματισμό της Eurowings από περιφερειακή αεροπορική εταιρεία σε αερομεταφορέα χαμηλού κόστους για μακρινά και κοντινά αεροσκάφη έως τα τέλη του 2015.
Στις 2 Οκτωβρίου 2015, η Lufthansa ανακοίνωσε την αλλαγή των σχεδίων για τις επιχειρήσεις της Βιέννης. Η Austrian Airlines δεν θα λειτουργούσε μερικές διαδρομές για το σήμα Eurowings όπως είχε προγραμματιστεί. Αντίθετα, η Eurowings Europe θα χειριζόταν όλες αυτές τις πτήσεις.
Τον Οκτώβριο του 2015, η Eurowings ανέλαβε πάνω από 55 δρομολόγια της Germanwings. Μέχρι τον Απρίλιο του 2016, η Eurowings είχε αναλάβει πολλές ακόμη διαδρομές. Η Eurowings ήταν αποκλειστικά υπεύθυνη για όλες τις πωλήσεις υπό την επωνυμία Germanwings από τον Οκτώβριο του 2015.
Τον Δεκέμβριο του 2016, ανακοινώθηκε ότι η Air Berlin θα μίσθωσε συνολικά 38 αεροσκάφη Airbus A319 / A320 για έξι χρόνια στους Eurowings του ομίλου Lufthansa (33 αεροσκάφη) και πέντε στην Austrian Airlines από τον Φεβρουάριο του 2017. Ως αποτέλεσμα, η Eurowings θα καταργήσει σταδιακά τα παλαιότερα μοντέλα A320 της Germanwings.
Στις 15 Φεβρουαρίου 2017, η Eurowings αποχώρησε από το τελευταίο Bombardier CRJ900 μετά από μια πτήση από την Καρλσρούη στο Αμβούργο. Όλα τα CRJ900s έχουν παραδοθεί στην Lufthansa CityLine και έχουν αντικατασταθεί από μεγαλύτερα μοντέλα Airbus A320-200, ως μέρος της μετατροπής από περιφερειακό σε φορέα χαμηλού κόστους.
Τον Φεβρουάριο του 2018, η Eurowings ανακοίνωσε τη μετεγκατάσταση όλων των μακρινών διαδρομών που εκτελούνται επί του παρόντος από το αεροδρόμιο της Κολωνίας Βόννης στο αεροδρόμιο του Ντίσελντορφ, από το οποίο ήδη πετάει μακρινά δρομολόγια, στα τέλη Οκτωβρίου 2018 για να ενισχύσει την παρουσία τους εκεί. Αυτό αφήνει το Ντίσελντορφ και το Αεροδρόμιο του Μονάχου ως βάση μακρινών αποστάσεων της Eurowings.
Τον Μάρτιο του 2019, ο όμιλος Lufthansa ανακοίνωσε ότι από τον Οκτώβριο του 2019, η Eurowings θα εισάγει μακρινές πτήσεις από το αεροδρόμιο της Φρανκφούρτης και τον κόμβο του στο Μόναχο για να επεκτείνει την τουριστική παρουσία και συνεργασία της Lufthansa με αυτούς τους δύο κόμβους. Ανακοινώθηκε ότι τα αρχικά δρομολόγια που εξυπηρετούνται από τη Φρανκφούρτη θα είναι ο Μαυρίκιος, τα Μπαρμπάντος και το Windhoek και η Μπανγκόκ από το Μόναχο.
Αεροπορικές εταιρίες με κοινούς κωδικούς
Η Eurowings έχει κάνει συμφωνίες κοινού κωδικού με τις εξής αεροπορικές εταιρείες:
Σημερινός στόλος
μικρογραφία| Eurowings [[Airbus A320|Airbus A320-200 ]] μικρογραφία| Η Eurowings [[Airbus A330|Airbus A330-200 λειτουργεί από την SunExpress Deutschland ]] Από τον Απρίλιο του 2019, ο στόλος Eurowings αποτελείται από τα ακόλουθα αεροσκάφη.
Χρώμα
Από το 2018, η Eurowings Airbus A320-200,«D-ABDQ», έχει ζωγραφιστεί σε μια προωθητική λωρίδα Europa Park.
Από τον Ιανουάριο του 2019, ένα νέο Airbus A320-200 (D-ABDU), που αναλήφθηκε από την Air Berlin, έλαβε μια νέα «100-χέρια-της- Hertz » -ιδιαίτερη ετικέτα.
Αναφορές
Κατηγορία:Γερμανικές αεροπορικές εταιρείες
Κωνσταντίνος Ε΄
Ο Κωνσταντίνος Ε΄ (Ιούλιος 718 - 14 Σεπτεμβρίου 775) ήταν Βυζαντινός αυτοκράτορας. Βασίλευσε μεταξύ 741 και 775.
Βιογραφία
Ήταν γιος του Λέοντος Γ΄. Επονομάστηκε υβριστικά από τους αντιπάλους του εικονόφιλους Κοπρώνυμος, με την εξήγηση ότι κατά το βάπτισμά του ρύπανε την κολυμβήθρα. Γεννήθηκε το 718 και ανακηρύχθηκε συμβασιλιάς το Πάσχα του 720. Μετά τον θάνατο του πατέρα του, τον Ιούνιο του 741, ανήλθε αμέσως στον θρόνο και συνέχισε την πολιτική του πατέρα του σε όλους τους τομείς. Από την αρχή της βασιλείας του αντιμετώπισε τη στάση του Αρταβάσδου, συζύγου της αδελφής του, ο οποίος διεκδίκησε τον θρόνο με την υποστήριξη πολιτικών αξιωματούχων και των εικονοφίλων. Ο Κωνσταντίνος κατά τη διάρκεια εκστρατείας εναντίον των Αράβων δέχθηκε αιφνιδιαστική επίθεση των στασιαστών και πέτυχε με δυσκολία να διαφύγει στο Αμόριο, ενώ ο Αρτάβασδος εισήλθε στην Κωνσταντινούπολη με την υποστήριξη της ιεραρχίας των πολιτικών αξιωματούχων και στέφθηκε αυτοκράτορας από τον Πατριάρχη Αναστάσιο. Ο Κωνσταντίνος όμως αναδιοργάνωσε τον στρατό του με την υποστήριξη των «θεμάτων» των Ανατολικών και των Θρακησίων, κατανίκησε τον Αρτάβασδο κοντά στις Σάρδεις (743) και επέστρεψε θριαμβευτής στην Κωνσταντινούπολη, στην οποία εισήλθε χωρίς ιδιαίτερη δυσκολία και τιμώρησε σκληρά τους στασιαστές. Ο Αρτάθασδος και οι γιοι του Νικηφόρος και Νικήτας διαπομπεύθηκαν και τυφλώθηκαν, οι δε συνεργοί του θανατώθηκαν ή ακρωτηριάστηκαν ή εξορίστηκαν. Ο Κωνσταντίνος ήταν πλέον παντοδύναμος.
Οι πόλεμοι εναντίον των Αράβων και των Βουλγάρων απασχολούσαν τον Κωνσταντίνο στο μεγαλύτερο διάστημα της βασιλείας του. Η αποδυνάμωση των Αράβων από τις εσωτερικές δυναστικές έριδες των Ομεϋαδών και των Αμπασιδών, που κατέληξαν στην επικράτηση της δυναστείας των Αμπασιδών, διευκόλυναν το έργο του Βυζαντινού αυτοκράτορα. Οι νίκες του Κωνσταντίνου εναντίον των Αράβων στη βόρεια Συρία, που κορυφώθηκαν με την ανάκτηση της γενέτειρας της οικογένειας, Γερμανίκειας (746), και του βυζαντινού στόλου του «θέματος» των Κιβυρραιωτών εναντίον του αραβικού στόλου (747) αποτελούσαν απόδειξη της παντοδυναμίας των Βυζαντινών στην ξηρά και στη θάλασσα. Οι εκστρατείες συνεχίστηκαν μέχρι την Αρμενία και τη Μεσοποταμία (751) και σφραγίστηκαν με την ανάκτηση της Θεοδοσιούπολης, της Μελιτινής και άλλων στρατηγικών πόλεων.
Η εκμηδένιση της αραβικής απειλής στην Ανατολή συμπληρώθηκε με τις επιτυχίες εναντίον των Βουλγάρων, οι οποίες εξουδετέρωσαν κάθε κίνδυνο στη Βαλκανική Χερσόνησο. Ερέθισμα για τους Βουλγαρικούς πολέμους υπήρξε η επιδρομή των Βουλγάρων στα βυζαντινά εδάφη (756). Ο Κωνσταντίνος απώθησε τους Βουλγάρους και οργάνωσε συστηματικά τον αγώνα εναντίον τους. Η νίκη του στο φρούριο των Μαρκελλών (759) ολοκληρώθηκε με τη συντριβή των Βουλγάρων στην Αγχίαλο (763), η οποία επιτεύχθηκε με συνδυασμένη αξιοποίηση του στρατού και του στόλου και εορτάστηκε με θρίαμβο στην Κωνσταντινούπολη. Οι μετά τη συντριπτική ήττα εσωτερικές έριδες στη Βουλγαρία εξουδετέρωσαν κάθε προοπτική απειλής, ο δε χάνος των Βουλγάρων Τελέριγος υποχρεώθηκε να συνάψει ειρήνη με επαχθείς γι' αυτόν όρους (772-773).
Στη Δύση όμως ο Κωνσταντίνος συνέχισε την εσφαλμένη πολιτική του πατέρα του και αδιαφόρησε για τις σημαντικές πολιτικές εξελίξεις στην Ιταλία με την επέκταση των Λογγοβάρδων, οι οποίοι προσάρτησαν στις κτήσεις τους και το βυζαντινό εξαρχάτο της Ραβέννας (751). Έτσι, έθεσαν τέρμα στη βυζαντινή επιρροή στην κεντρική Ιταλία και εξανάγκασαν τον παπικό θρόνο να αναζητήσει την προστασία των Φράγκων, αφού οι αυτοκράτορες της δυναστείας των Ισαύρων δεν μπορούσαν να εκτιμήσουν τη σημασία των εξελίξεων αυτών για τις προοπτικές της αυτοκρατορίας. Εγκλωβισμένοι στη μονοσήμαντη εικονομαχική πολιτική τους, έχαναν από το οπτικό τους πεδίο τις πολυσήμαντες παρενέργειες της πολιτικής αυτής.
Πηγές και αποτίμηση
Ό,τι γνωρίζουμε για τους εικονομάχους αυτοκράτορες προέρχεται από εικονόφιλους ιστορικούς. Τα έργα των εικονομάχων «εξηφανίσθησαν…υπό της θρησκομανίας της βραδύτερον θριαμβευσάσης αντιπάλου μερίδος». Η κρίση μας για τον Κωνσταντίνο Ε΄, καθώς και για τον πατέρα του Λέοντα Γ΄, βασίζεται πρωτογενώς σε έργα σχεδόν συγχρόνων του και ιδεολογικώς εχθρών του, στην Χρονογραφία του Θεοφάνη του Ομολογητή και στην Ιστορίαν Σύντομον του πατριάρχη Κωνσταντινουπόλεως Νικηφόρου Α΄. Κατά τον Θεοφάνη, τον σημαντικότερο χρονογράφο της εποχής, ο Κωνσταντίνος Ε΄ήταν «πανώλης και εμβρόντητος αιμοβόρος τε και αγριώτατος θηρ», έκδοτος σε κάθε διαστροφή και κακία. Ο πατριάρχης Νικηφόρος είναι ηπιότερος στους χαρακτηρισμούς του, εξιστορεί όμως κι αυτός τις διώξεις του Κωνσταντίνου κατά των εικονόφιλων. Αλλά ενώ ο Θεοφάνης προσπαθεί να αμαυρώσει εκτός από τις δοξασίες και το σύνολο της πολιτείας του Κωνσταντίνου, από τον Νικηφόρο μαθαίνουμε για τις λαμπρές πολεμικές του επιτυχίες κατά των Αράβων και κυρίως κατά των Βουλγάρων, για την σωστή του εσωτερική διοίκηση και την άκρως επιτυχή οικονομική του πολιτική.
Δεν υπάρχει αμφιβολία ότι ο Κωνσταντίνος ήταν πιο επίμονος από τον πατέρα του στην επιδίωξη των σκοπών του και ότι επί της βασιλείας του πολλοί οπαδοί των εικόνων ταλαιπωρήθηκαν έως και μαρτύρησαν. Ο Λέων Γ΄ διατύπωσε τις αρχές της εικονομαχίας και δεν επέμεινε στην εφαρμογή τους. Αυτήν την ανέλαβε ο Κωνσταντίνος, εκτελεστής και θεωρητικός συγχρόνως των εικονομαχικών δογμάτων. Για τον λόγο αυτό βρίστηκε και συκοφαντήθηκε από τους εικονόφιλους συγγραφείς όσο κανείς άλλος. Μια πρώτη απόδειξη γι’ αυτό είναι το προσωνύμιό του «Κοπρώνυμος».
Ο Κων. Παπαρρηγόπουλος ανέλαβε την «ανακάθαρσιν» της Ιστορίας σχετικά με τον Κωνσταντίνο Ε΄. Και καταλήγει ότι «ενώ ουδεμία εκ των αποδιδομένων εις τον Κωνσταντίνον κακιών πιστοποιείται αποχρώντως, πολλαί των αρετών αυτού συνομολογούνται και υπ’ αυτών των ασπονδοτέρων του ανδρός πολεμίων».
Οικογένεια
Νυμφεύτηκε πρώτα τη Τζιτζάκ, κόρη του Μπιχάρ, χαγάνου των Χαζάρων, η οποία μετονομάστηκε σε Ειρήνη και είχε τέκνο:
Από τη 2η σύζυγό του Μαρία, δεν έχει γνωστά τέκνα. Αυτή απεβίωσε περί το 751.
Ο Κωνσταντίνος Ε΄ έκανε 3ο γάμο (το διάστημα 751-769) με την Ευδοκία και είχε τέκνα:
Εξωτερικοί σύνδεσμοι
Κατηγορία:Βυζαντινοί Αυτοκράτορες Κατηγορία:Δυναστεία των Ισαύρων Κατηγορία:Εικονομαχία Κατηγορία:8ος αιώνας Κατηγορία:Πρόσωπα των Αραβοβυζαντινών Πολέμων
Μίχαελ Έντε
Ο Μίχαελ Αντρέας Χέλμουτ Έντε (Michael Andreas Helmuth Ende, 12 Νοεμβρίου 1929 - 28 Αυγούστου 1995) ήταν ένας από τους σημαντικότερους Γερμανούς συγγραφείς του 20ού αιώνα.
Η ζωή του
Γεννήθηκε στο Γκάρμις-Παρτενκίρχεν στη Βαυαρία το 1929. Τα έργα του έχουν μεταφραστεί σε 40 γλώσσες και τα αντίτυπα των βιβλίων του έχουν φτάσει τα 20 εκατομμύρια. Σημαντικά έργα του θεωρούνται το "Ιστορία χωρίς τέλος" το "Μόμο", το "Μαγικό φίλτρο" κ.α. Πέθανε στο Φίλντερστατ, στη Βάδη-Βυρτεμβέργη.
Λαπαχόλη
Η λαπαχόλη (αγγλ. lapachol) είναι φυσική φαινολική ένωση, που ανήκει στους δευτερογενείς μεταβολίτες των φυτών, και απαντάται στον φλοιό του δέντρου lapacho. Αυτό το δέντρο είναι γνωστό βοτανικά ως Handroanthus impetiginosus αλλά παλαιότερα ήταν γνωστό με διάφορα άλλα βοτανικά ονόματα όπως Tabebuia avellanedae. Η λαπαχόλη βρίσκεται επίσης και σε άλλα είδη του γένους Handroanthus.
Η λαπαχόλη συναντάται συνήθως ως κίτρινη, ερεθιστική σκόνη από ξύλο. Χημικά, είναι παράγωγο της βιταμίνης Κ.
Αφού μελετήθηκε ως πιθανή θεραπεία για ορισμένους τύπους καρκίνου, θεωρείται πλέον πολύ τοξική για ενδεχόμενη φαρμακευτική χρήση. Η βιοσύνθεση αυτής της ένωσης απεικονίζεται στο παρακάτω διάγραμμα.
Παραπομπές
Κατηγορία:Φαινολικές ενώσεις Κατηγορία:Δευτερογενείς μεταβολίτες
Προφητεία του Νεφερτί
Η Προφητεία του Νεφερτί είναι ένα αρχαίο αιγυπτιακό διαλογικό κείμενο που τοποθετεί το περιεχόμενό του στη βασιλεία του Σνεφρού της 4ης Δυναστείας του Αρχαίου βασιλείου, αλλά που στην πραγματικότητα γράφτηκε κατά την πρώτη περίοδο της 12ης Δυναστείας (περ. 1991-1786 π.Χ.). Το κείμενο είναι μια ψευδοπροφητεία, δηλαδή γράφτηκε μετά τα γεγονότα. Εκδόθηκε πρώτη φορά από τον Βλαντιμίρ Γκολενίστσεφ και σήμερα φυλάσσεται στο Μουσείο Ερμιτάζ.
Περιεχόμενο
Στο κείμενο, ο Βασιλιάς Σνεφρού έχει μαζέψει άτομα για να τον συμβουλέψουν, και του παρουσιάζουν έναν σοφό που ονομάζεται Νεφερτί. Αυτός, τον ρωτάει αν επιθυμεί να ακούσει για το παρελθόν ή για το μέλλον, και ο βασιλιάς διαλέγει να ακούσει για το μέλλον. Τότε ο Νεφερτί αρχίζει να περιγράφει εις μάκρος ένα μέλλον της Αιγύπτου που σπαράζεται από αναταραχές, όπου οι κοινωνικοί και φυσικοί νόμοι ανατρέπονται. Προς το τέλος του κειμένου, ο Νεφερτί προβλέπει την άφιξη ενός μελλοντικού βασιλιά με το όνομα Ameny, ο οποίος θα αποκαταστήσει την τάξη στην χώρα.
Το κείμενο έχει συχνά ερμηνευθεί ως ένα κλασικό δείγμα βασιλικής προπαγάνδας, καθώς ο σωτήρας βασιλιάς 'Ameny' κατά γενική αποδοχή ερμηνεύεται ότι είναι ο πρώτος βασιλιάς της 12ης δυναστείας Αμενεμχέτ Α'. Ο Αμενεμχέτ Α' δεν είχε σχέση αίματος με τον προκάτοχό του Φαραώ, και η βασιλεία του άρχισε σε περίοδο αναταραχών. Συνεπώς η Προφητεία του Νεφερτί μπορεί να ειδωθεί πολιτικά σαν μια προσπάθεια δικαιολόγησης της νέας δυναστείας του. Όμως, η περιγραφή των χαοτικών συνθηκών που περιγράφονται στο κείμενο, σχετίζονται με την παράδοση του είδους της αρχαίας Αιγυπτιακής γραμματείας  που αφορά πεσιμιστικούς θρήνους, όπως συναντάμε για παράδειγμα στο κείμενο «Διάλογος του Ipuwer με των Κυρίο των Πάντων» (ή «Παραινέσεις του Ipuwer»). Ο William K. Simpson, ομότιμος καθηγητής της Αιγυπτιολογίας του Πανεπιστήμιου του Γέιλ, θεωρεί ότι το κείμενο μπορεί να ενταχθεί στην κατηγορία των λογοτεχνικών κειμένων που περιγράφονται ως «λογοτεχνία του πεσιμισμού», όπου επικρατεί χαοτική κατάσταση στον κόσμο και συνεπώς οι κοινωνικές αξίες χρειάζονται αποκατάσταση, σε αντίθεση με τη «λογοτεχνία της προπαγάνδας», όπου εκθειάζονται οι αρετές του βασιλιά.
Το απόσπασμα του κειμένου που προβλέπει την έλευση ενός βασιλιά σωτήρα αναφέρει:
Βιβλιογραφία
Κατηγορία:Αρχαία αιγυπτιακή γραμματεία Κατηγορία:Εκθέματα στο Ερμιτάζ Κατηγορία:Προφητείες
Δεσμευμένη λέξη (υπολογιστές)
Ο όρος δεσμευμένη λέξη ή λέξη-κλειδί (αγγλικά: reserved word ή reserved identifier ή keyword) στον προγραμματισμό, δηλώνει λέξη (ακολουθία χαρακτήρων) την οποία ο μεταγλωττιστής αντιλαμβάνεται σαν τελεστή κάποιας λειτουργίας. Για παράδειγμα η λέξη if συχνά θεωρείται δεσμευμένη και δηλώνει την έναρξη επιλογής. Οι δεσμευμένες λέξεις δεν μπορούν να χρησιμοποιηθούν σαν ονόματα μεταβλητών ή σταθερών.
Κατηγορία:Προγραμματισμός Κατηγορία:Δομές προγραμματισμού Κατηγορία:Θέματα γλωσσών προγραμματισμού
Πρωτάθλημα ποδοσφαίρου Μαρόκου
Το Πρωτάθλημα ποδοσφαίρου Μαρόκου (αραβικά: البطولة المغربية, γαλλικά: Botola Pro 1) είναι επαγγελματικό πρωτάθλημα ποδοσφαίρου ανδρών του Μαρόκου. Βρίσκεται στην κορυφή του μαροκινού συστήματος πρωταθλημάτων ποδοσφαίρου, αποτελώντας την ποιο σημαντική ποδοσφαιρική διοργάνωση της χώρας. Αποτελείται από 16 συλλόγους και λειτουργεί με το σύστημα προβιβασμού και υποβιβασμού από και προς τη δεύτερη κατηγορία της χώρας. Υπεύθυνη για τη διεξαγωγή της διοργάνωσης είναι η Botola Pro.
Ιστορία
Η πρώτη διοργάνωση του πρωταθλήματος, στο πλαίσιο της Βασιλικής Ομοσπονδίας Ποδοσφαίρου Μαρόκου (FRMF), πραγματοποιήθηκε το 1956 με 1957, όταν το Μαρόκο έγινε ανεξάρτητη χώρα.
Διοργάνωση
Κάθε χρόνο 16 ομάδες μετέχουν στο πρωτάθλημα. Οι δύο τελευταίες στη βαθμολογία ομάδες υποβιβάζονται στη δεύτερη κατηγορία και οι δύο πρώτες ομάδες της δεύτερης κατηγορίας προβιβάζονται στην Μποτολά Προ 1.
Η πρωταθλήτρια και πρώτη επιλαχούσα συμμετέχουν στο Τσάμπιονς Λιγκ της Αφρικής. Η ομάδα που τερματίζει στην τρίτη θέση και κυπελλούχος, κερδίζουν από μία θέση στο Κονφεντερέισον Καπ της Αφρικής.
Εξωτερικοί σύνδεσμοι
Μαρόκο Κατηγορία:Ποδόσφαιρο στο Μαρόκο
Σχήμα
Η λέξη - όρος σχήμα (εκ του σχειν - αόριστος του ρ. έχω) απαντάται στις ακόλουθες περιπτώσεις:
Τζοβάννι Βέργκα
Ο Τζοβάννι Βέργκα (Giovanni Carmelo Verga, 2 Σεπτεμβρίου 1840 - 27 Ιανουαρίου 1922) ήταν Ιταλός συγγραφέας, ο σπουδαιότερος εκπρόσωπος του φιλολογικού κινήματος του βερισμού.
Γεννήθηκε στην Κατάνη από αριστοκρατική οικογένεια, άρχισε να σπουδάζει νομικά και κατατάχτηκε στην Εθνοφρουρά της Κατάνης το 1860. Εγκατέλειψε τις σπουδές του για ν’ ασχοληθεί με τη δημοσιογραφία και το 1862 εκδόθηκε το πρώτο του βιβλίο, Οι καρμπονάροι του βουνού.
Το 1865 εγκαταστάθηκε στη Φλωρεντία και το 1872 στο Μιλάνο. Σύχναζε στα φιλολογικά σαλόνια των πόλεων αυτών, τα καλοκαίρια του όμως τα περνούσε στη Σικελία.
Τα μέχρι το 1874 μυθιστορήματά του περιέγραφαν τη ζωή των ανωτέρων τάξεων και κινούνταν σε αισθηματικό και ρομαντικό περιβάλλον (Νουβέλλες κομψότητας και μοιχείας, κατά τον ίδιο). Με την Νέντα άρχισε η ρεαλιστική περιγραφή της δύσκολης ζωής των Σικελών αγροτών και ψαράδων, με αποκορύφωμα τους Μαλαβόλια, και του απελπισμένου αγώνα των νεόπλουτων ν’ ανεβούν κοινωνικά (Μαστρο-Ντόν Τζεζουάλντο).
Το 1893, κάτω από την πίεση ψυχολογικών προβλημάτων επέστρεψε οριστικά στην Κατάνη και παραιτήθηκε από τα μεγαλόπνοα σχέδιά του. Το 1920 ονομάστηκε γερουσιαστής. Πέθανε μετά από δύο χρόνια.
Ο Βέργκα διασκεύασε ο ίδιος του διήγημά του Cavalleria Rusticana για το θέατρο (1884). Στο διήγημα βασίστηκε το λιμπρέττο της όπερας του Gastaldon Mala Pasqua ! (Κακό Πάσχα !) που ανέβηκε τον Απρίλιο του 1890 στο θέτρο Costanzi της Ρώμης, χωρίς ιδιαίτερη επιτυχία. Η εξαιρετική επιτυχία ήταν ένα μήνα μετά στο ίδιο θέατρο, όταν ανέβηκε, βασισμένη στο ίδιο διήγημα, η όπερα Καβαλερία Ρουστικάνα του Πιέτρο Μασκάνι.
Το 1948 ο Λουκίνο Βισκόντι γύρισε το νεορεαλιστικό δράμα La terra trema (Η γη τρέμει), βασισμένο στους Μαλαβόλια.
Παραπομπές
Κατηγορία:Ιταλοί μυθιστοριογράφοι Κατηγορία:Ιταλοί διηγηματογράφοι
Barcelona (τραγούδι, Φρέντι Μέρκιουρι και Μονσεράτ Καμπαγιέ)
Το "Barcelona" είναι ένα τραγούδι του τραγουδιστή Φρέντι Μέρκιουρι και της οπερατικής σοπράνο, Μονσεράτ Καμπαγιέ, το οποίο συμπεριλήφθηκε στον ομώνυμο δίσκο, ο οποίος αποτέλεσε μία συνεργασία των δύο. Το κομμάτι κυκλοφόρησε και ως single το 1987, ενώ αργότερα συμπεριλήφθηκε και σε δίσκο των Queen, το Greatest Hits III (1999).
Το κομμάτι γράφτηκε από τον Μέρκιουρι και τον Μάικ Μόραν και αντανακλά την αγάπη του Μέρκιουρι για την όπερα, με την Καμπαγιέ να τραγουδά ψηλές νότες, συνοδευόμενοι από ορχήστρα. Πρόκειται για ένα από τα πιο επιτυχημένα κομμάτια στη σόλο καριέρα του τραγουδιστή, το οποίο έφτασε και στο νούμερο 8 των βρετανικών charts, καθώς και των ιρλανδικών.
Το 1991, ο Μέρκιουρι απεβίωσε, με το κομμάτι να ανεβαίνει πιο ψηλά στα charts, φτάνοντας στο νούμερο 2 των βρετανικών, των ιρλανδικών, των ολλανδικών, των πορτογαλικών και των νεοζηλανδικών charts. Το 1992, συμπεριλήφθηκε και ως θέμα των Ολυμπιακών Αγώνων της Βαρκελώνης. Το 2004, το BBC Radio 2, συμπεριέλαβε το κομμάτι στη λίστα του Sold On Song Top 100, στη θέση 41.
Παραπομπές
<References/>
Εξωτερικοί σύνδεσμοι
Κατηγορία:Τραγούδια του 1987 Κατηγορία:Θερινοί Ολυμπιακοί Αγώνες 1992 Κατηγορία:Πολύγλωσσα τραγούδια Κατηγορία:Singles της Hollywood Records
Κύπελλο Μαρόκου (ποδόσφαιρο ανδρών)
Το Κουπ ντυ Τρον (γαλλικά: Coupe du Trône, αραβικά: كأس العرش المغربي لكرة القدم) είναι το εθνικό κύπελλο ποδοσφαίρου ανδρών του Μαρόκου. Μετέχουν σε αυτό ερασιτεχνικοί και επαγγελματικοί σύλλογοι. Υπεύθυνη για τη διεξαγωγή του κυπέλλου είναι η Βασιλική Ομοσπονδία Ποδοσφαίρου Μαρόκου (FRMF).
Εξωτερικοί σύνδεσμοι
Μαρόκο Κατηγορία:Ποδόσφαιρο στο Μαρόκο
Διχοτόμος γωνίας
Στην γεωμετρία, η διχοτόμος ευθεία ή απλά διχοτόμος μιας γωνίας στην ευκλείδεια γεωμετρία είναι μια ημιευθεία που ξεκινά από την κορυφή της γωνίας, βρίσκεται στο εσωτερικό της και την χωρίζει σε δύο ίσες γωνίες.
Η διχοτόμος ως γεωμετρικός τόπος
Θεώρημα: Η διχοτόμος μιας γωνίας είναι ο γεωμετρικός τόπος των εσωτερικών σημείων που ισαπέχουν από τις πλευρές της γωνίας.
Απόδειξη: Έστω η διχοτόμος της γωνίας  και  σημείο της. Φέρνουμε τις κάθετες στην \mathrm{Ox} και  στην \mathrm{Oy}. Θέλουμε να δείξουμε ότι οι αποστάσεις και  είναι ίσες. Τα τρίγωνα και  είναι ίσα ως ορθογώνια με την υποτείνουσα και μία οξεία γωνία ίσα. Συνεπώς.
Αντίστροφα, έστω η γωνία και  εσωτερικό της σημείο τέτοιο ώστε να ισαπέχει από τις \mathrm{Ox} και \mathrm{Oy}, δηλαδή. Τότε τα τρίγωνα και  είναι ίσα ως ορθογώνια με κοινή υποτείνουσα και ίση κάθετη πλευρά. Συνεπώς,. \square
Εσωτερικές διχοτόμοι τριγώνου
right|thumb|200px|Εσωτερική διχοτόμος της κορυφής \mathrm{A} στο τρίγωνο. Σε ένα τρίγωνο η εσωτερική διχοτόμος της γωνίας  είναι το ευθύγραμμο τμήμα  που διχοτομεί την  και  είναι το σημείο της. Αντίστοιχα ορίζονται οι διχοτόμοι των κορυφών \mathrm{B} και. Οι διχοτόμοι συνήθως συμβολίζονται με αντίστοιχα.
Θεώρημα εσωτερικής διχοτόμου
Το θεώρημα εσωτερικής διχοτόμου λέει ότι σε ένα τρίγωνο η διχοτόμος  ενός τριγώνου χωρίζει την απέναντι πλευρά  σε δύο τμήματα με λόγο ανάλογο των δύο άλλων πλευρών, δηλαδή,
Έγκεντρο τριγώνου
Οι εσωτερικές διχοτόμοι ενός τριγώνου διέρχονται από το ίδιο σημείο. Το σημείο αυτό ονομάζεται έγκεντρο του τριγώνου και είναι το κέντρο του εγγεγραμμένου κύκλου.
Μήκος διχοτόμου
Από το θεώρημα Stewart προκύπτει ότι η εσωτερική διχοτόμος έχει μήκος:
Ανισοτική σχέση
Θεώρημα: Σε κάθε τρίγωνο με  ισχύει ότι, και αντίστροφα.
Εξωτερικές διχοτόμοι τριγώνου
right|thumb|200px|Η εξωτερική διχοτόμος της κορυφής \mathrm{A}
Ένα τρίγωνο έχει τρεις εξωτερικές διχοτόμους μία για κάθε κορυφή. Το σχήμα στο πλάι δείχνει την εξωτερική διχοτόμο που αντιστοιχούν στην κορυφή \mathrm{A}. Οι εξωτερικές διχοτόμοι συνήθως συμβολίζονται με. Η εξωτερική διχοτόμος είναι κάθετη στην εσωτερική διχοτόμο.
Θεώρημα εξωτερικής διχοτόμου
Το θεώρημα εξωτερικής διχοτόμου λέει ότι σε ένα τρίγωνο η εξωτερική διχοτόμος  ενός τριγώνου  με  ικανοποιεί
Παράκεντρα τριγώνου
Σε ένα τρίγωνο οι εξωτερικές διχοτόμοι  και η εσωτερική διχοτόμος  διέρχονται από το ίδιο σημείο. Το σημείο αυτό είναι κέντρο κύκλου που εφάπτεται εξωτερικά στις τρεις πλευρές του τριγώνου. Ονομάζεται το παράκεντρο του τριγώνου και ο κύκλος λέγεται παρεγγεγραμμένος. Αντίστοιχα, ορίζονται και τα παράκεντρα και.
center|thumb|350px|Το παράκεντρο του τριγώνου.
Μήκος διχοτόμου
Από το θεώρημα Stewart προκύπτει ότι η εξωτερική διχοτόμος έχει μήκος:
Γεωμετρική κατασκευή
Η διχοτόμος μίας γωνίας μπορεί να κατασκευαστεί με κανόνα και διαβήτη ως εξής:
Αναλυτική γεωμετρία
Έστω δύο ευθείες με εξισώσεις: Οι διχοτόμοι της οξείας και της αμβλείας γωνίας μεταξύ των δύο ευθειών έχουν εξισώσεις και
Ο τύπος αυτός προκύπτει από τον τύπο για την απόσταση σημείου από ευθεία.
Παραπομπές
Κατηγορία:Ευκλείδεια Γεωμετρία Κατηγορία:Γωνία Κατηγορία:Θεωρήματα στη Γεωμετρία
Δαβίδ ο Σεληνιτζιώτης
Ο Δαβίδ ο Σεληνιτζιώτης ήταν ζωγράφος από τον Αυλώνα της Αλβανίας. Το έργο που επιτέλεσε στην αγιογράφηση εκκλησιών τον κατατάσσει μεταξύ των σπουδαιότερων αγιογράφων του 18ου αιώνα.
Ο ζωγράφος Δαβίδ τοιχογράφησε το μεγάλο νάρθηκα του παρεκκλησίου της Παναγίας Κουκουζέλισας στη Λαύρα (1715). Επίσης, εργάστηκε στη Μοσχόπολη και στην Καστοριά. Θεωρείται πιο εκλεπτυσμένος αντιγραφέας και δημιουργικότερος στις μη παραδοσιακές παραστάσεις, όπου διαπιστώνεται και επαφή με δυτικοευρωπαϊκά έργα.
Τα έργα του ζωγράφου Δαβίδ συμμετέχουν στο ρεύμα της επιστροφής σε εικονιστικούς τύπους και καλλιτεχνικούς τρόπους της παλαιολόγειας ζωγραφικής. Αυτή η τάση επιστροφής και αντιγραφής της ζωγραφικής παλαιολόγειων προτύπων και ειδικότερα του Πανσέληνου στο ναό του Πρωτάτου εμφανίστηκε στο Άγιο Όρος το πρώτο τέταρτο του 18ου αιώνα και από εκεί διαχύθηκε στα αστικά κέντρα της Μακεδονίας, όπως στη Νέα Παναγία Θεσσαλονίκης (γύρω στα 1730), στον Ιωάννη Πρόδρομο Καστοριάς (1727) και στον Άγιο Νικόλαο στη Μοσχόπολη της Βορείου Ηπείρου (1727). Θεωρητικός εκφραστής του καλλιτεχνικού αυτού κινήματος, που σφράγισε την καλλιτεχνική παραγωγή στο Άγιο Όρος καθ' ολη τη διάρκεια του 18ου αιώνα και τις αρχές του 19ου αιώνα, υπήρξε ο αγιορείτης ζωγραφοδιδάσκαλος ιερομόναχος Διονύσιος από τον Φουρνά των Αγράφων.
Χαρακτηριστικά έργα του ζωγράφου Δαβίδ από τις τοιχογραφίες του Ορθόδοξου ναού του Αγίου Ιωάννη του Προδρόμου στη συνοικία Απόζαρι της Καστοριάς:
Δαβίδ ο Σεληνιτζιώτης
Bomber (άλμπουμ)
Ιστορία του δίσκου
Το "Bomber" γνώρισε τη μεγαλύτερη επιτυχία από τα τρία πρώτα άλμπουμ των Motörhead, ανεβαίνοντας στο # 12 των βρετανικών τσαρτ και παραμένοντας στο Top-75 για 13 εβδομάδες, ενώ το ομώνυμο σινγκλ αποτέλεσε τη δεύτερη Top-40 επιτυχία του συγκροτήματος μετά το τραγούδι "Overkill". Οι κριτικές για το δίσκο ήταν θετικές, με το "Allmusic" να το βαθμολογεί με τέσσερα αστέρια, όπως και το "Sputnik Music", το οποίο του έδωσε 4 με άριστα το 5.
Η περιοδεία για την προώθηση του δίσκου ξεκίνησε από το Άμστερνταμ στις 20 Οκτωβρίου του 1979, για να συνεχιστεί με δέκα συναυλίες στη Γερμανία και τη Γαλλία μέχρι τις 6 Νοεμβρίου. Ακολούθησε το βρετανικό κομμάτι της περιοδείας, ξεκινώντας από το Μπράκνελ στις 10 Νοεμβρίου για να δώσουν συνολικά 29 συναυλίες μέχρι τα μέσα Δεκεμβρίου. Κατά τη διάρκεια των εμφανίσεων τους, η σκηνή περιελάμβανε ένα αλουμινένιο ομοίωμα βομβαρδιστικού αεροπλάνου του Δευτέρου Παγκοσμίου Πολέμου, μήκους 13 μέτρων.
Ο δίσκος επανεκδόθηκε το 1996 μέσω της "CMC International" με πέντε επιπλέον τραγούδια, μεταξύ αυτών το "Over the Top" το οποίο ήταν στη δεύτερη πλευρά του σινγκλ "Bomber" και τέσσερα τραγούδια τα οποία αποτελούσαν το ζωντανά ηχογραφημένο ΕΡ "The Golden Years", το οποίο κυκλοφόρησε το Μάιο του 1980 ανεβαίνοντας στο βρετανικό Top-10.
Τραγούδια
1. Dead Men Tell No Tales (Kilmister, Clarke, Taylor) - 3:07
2. Lawman (Kilmister, Clarke, Taylor) - 3:56
3. Sweet Revenge (Kilmister, Clarke, Taylor) - 4:10
4. Sharpshooter (Kilmister, Clarke, Taylor) - 3:19
5. Poison (Kilmister, Clarke, Taylor) - 2:54
8. Step Down (Kilmister, Clarke, Taylor) - 3:41
9. Talking Head (Kilmister, Clarke, Taylor) - 3:40
10. Bomber (Kilmister, Clarke, Taylor) - 3:43
Τα μέλη του συγκροτήματος
Το "Bomber" ηχογραφήθηκε από τους εξής μουσικούς:
Πηγές
Κατηγορία:Δισκογραφία των Motörhead Κατηγορία:Άλμπουμ του 1979
Υπουργείο Θαλάσσιων Υποθέσεων, Νήσων και Αλιείας
thumb|right|280px|Το κτίριο του Υπουργείο Θαλάσσιων Υποθέσεων, Νήσων και Αλιείας στην ακτή Βασιλειάδη στον Πειραιά Το Υπουργείο Θαλάσσιων Υποθέσεων, Νήσων και Αλιείας (ΥΘΥΝΑΛ) (7 Σεπτεμβρίου 2010 - Ιούνιος 2011) ήταν κρατικός φορέας διοίκησης της ελληνικής εμπορικής ναυτιλίας.
Ιστορικό
Τον Ιούνιο του 2011, το υπουργείο συγχωνεύτηκε με το Υπουργείο Οικονομίας, Ανταγωνιστικότητας και Ναυτιλίας στο Υπουργείο Ανάπτυξης, Ανταγωνιστικότητας και Ναυτιλίας μετά από ανασχηματισμό της κυβέρνησης του Γιώργου Παπανδρέου.
Τοποθεσία
Το Υπουργείο στεγαζόταν σε πολυώροφο κτίριο στην ακτή Βασιλειάδη μετά από μετασκευή παλαιάς αποθήκης του Ο.Λ.Π..
Εξωτερικοί σύνδεσμοι
Θαλάσσιων Υποθέσεων Κατηγορία:Ναυτική ιστορία της Ελλάδας
Άγγελος Ε. Αγγελόπουλος
Ο Άγγελος Αγγελόπουλος, (Μαζέικα, ; - Πάτρα, 1944), ήταν Έλληνας νομικός και πολιτικός από τον νομό Αχαΐας.
Γεννήθηκε στα Μαζέικα της τότε επαρχίας Καλαβρύτων. Σπούδασε νομικά και άσκησε τη δικηγορία στην Πάτρα όπου και διέμενε. Είχε εκλεγεί και πρόεδρος του δικηγορικού συλλόγου Πατρών. Πέθανε το 1944.
Χανς φον Άαχεν
Ο Χανς φον Άαχεν (γερμανικά: Hans von Aachen. 1552 - 4 Μαρτίου 1615) ήταν Γερμανός μανιεριστής ζωγράφος.
Βιογραφία
Ο Άαχεν γεννήθηκε το 1552 στην Κολωνία και σπούδασε στη Φλωρεντία και στη Ρώμη. Ακολούθησε το ρεύμα του μανιερισμού. Το όνομά του το απέκτησε, λόγω της γενέτειρας του πατέρα του. Κατόπιν, αφού διορίστηκε από τον Ροδόλφο Β' αυλικός ζωγράφος στην Πράγα το 1592, εγκαταστάθηκε εκεί το 1597. Συνεισέφερε επίσης και σε διπλωματικό επίπεδο. Όταν πέθανε ο Ροδόλφος Β', ο Άαχεν συνέχισε να εργάζεται και για τον διάδοχό του, τον Ματθία.
Τα έργα του έχουν διάφορα θέματα όπως: μυθολογικά, θρησκευτικά, αλληγορικά και (υπό την κάλυψιν όλων των προηγουμένων) ερωτικά. Ασχολήθηκε επίσης και με τη χαρακτική.
Εξωτερικοί σύνδεσμοι
Κατηγορία:Γερμανοί ζωγράφοι Κατηγορία:Γερμανοί χαράκτες Κατηγορία:Γερμανοί διπλωμάτες Κατηγορία:Μανιεριστές ζωγράφοι
Άγγελος Ε. Αγγελόπουλος
Παραπομπές
Κατηγορία:Βουλευτές Αχαΐας
Επαρχία Μονοφατσίου
Η Επαρχία Μονοφατσίου ανήκε στον Νομό Ηρακλείου. Εκτεινόταν στα νότια του Νομού και ήταν από τις μεγαλύτερες σε έκταση στην Κρήτη. Συνόρευε βόρεια με την Επαρχία Μαλεβιζίου, ανατολικά με την Επαρχία Πεδιάδος και την Επαρχία Βιάννου και δυτικά με την Επαρχία Καινουργίου. Στα νότια βρεχόταν από το Λιβυκό Πέλαγος. Υπαγόταν εκκλησιαστικώς στην Ιερά Μητρόπολη Γορτύνης και Αρκαδίας.
Ιστορικά στοιχεία
Η Επαρχία έλαβε την ονομασία της από το φρούριο Bonifacio, το οποίο έγινε Μονοφάτσι από τους κατοίκους. Οικοδομήθηκε από τον Ενρίκο Πεσκατόρε (Enrico Pescatore) και αναφέρεται σε έγγραφο διανομής του 1212. Το όνομα του κάστρου οφείλεται στο φρούριο Bonifacio της Κορσικής, το οποίο οικοδομήθηκε από τον Μπονιφάτσιο Πιζάνο (Bonifacio Pisano) (820) και καταλήφθηκε από τους Γενουάτες (1195). Οι Βενετοί το διατήρησαν και έδωσαν το όνομά του στην Επαρχία. Το εν λόγω φρούριο σώζεται σήμερα στην κορυφή απότομου υψώματος, στα δυτικά του χωριού Τσιφούτ Καστέλλι.
Βιβλιογραφία
Μονο
Άστι
Asti (Ast σε piedmont) είναι μια ιταλική πόλη 76.126 κατοίκων, πρωτεύουσα της ομώνυμης επαρχίας στο Πιεμόντε, και πρωτεύουσα της αρχαίας Artesana,που σήμερα αναφέρεται ως Astigiano.Είναι ο τέταρτος δήμος της περιοχής ως προς τον πληθυσμό και ο έκτος ως προς την έκταση.Το "Municipium" romano, γνωστό με το όνομα Hasta Pompeia ή απλά Hasta, ήταν η έδρα του δουκάτου του Asti, δουκάτο του Λογκομπάρτου της Neustria.Μια ελεύθερη κοινότητα κατά τον Μεσαίωνα, με το δικαίωμα να "τυπώνει χαρτονόμισμα" ήταν ένα από τα πιο σημαντικά εμπορικά κέντρα μεταξύ των XII και XIII αιώνα, όταν οι έμποροι της ανάπτυξαν το εμπόριο και την πίστωση σε όλη την Ευρώπη.
Είναι γνωστή σε όλο τον κόσμο για τα κρασιά της, ιδίως την αφρώδης Asti spumante: κάθε χρόνο το Σεπτέμβριο, πραγματοποιείτε  ένας από τους πιο σημαντικούς διαγωνισμούς οίνων στην Ιταλία, που ονομάζεται Douja d'or.Γνωστό είναι επίσης το Πάλιο, μια ιστορική εκδήλωση από τις πιο αρχαίες στην Ιταλία, η οποία γίνεται τον Σεπτέμβριο και κορυφώνεται με μια κούρσα αλόγων χωρίς σέλα.
Έδαφος
Η Άστη, που βρίσκεται περίπου 60 χιλιόμετρα νότια-ανατολικά του Τορίνο, στην κοιλάδα του ποταμού Tanaro, η οποία, μετά την εκχώρηση των παραποτάμων Borbore, Valbrenta, και αντιστρόφως, οριοθετείται στα σύνορα του νότου. Η πόλη βρίσκεται στη μέση των διάσημων λόφων, μεταξύ των Langhe και του Monferrato, διάσημη σε όλο τον κόσμο για τα κρασιά της και βρίσκεται σε μια ευνοϊκή τοποθεσία σχεδόν στο κέντρο του Πιεμόντε.
Παραπομπές
Κατηγορία:Δήμοι της Επαρχίας του Άστι Κατηγορία:Σελίδες με παραπομπές χωρίς τίτλο Κατηγορία:Pages with citations having bare URLs
Μυρσίνη Λακωνίας
Εγκαταστάσεις
Το χωριό διέθετε αστυνομικό τμήμα, ελαιοτριβείο και σχολείο μέχρι την Γ΄ Γυμνασίου καθώς και ανώτερη δικαστική αρχή.
Πολιτισμός
Επίσης πολλά πανηγύρια λάμβαναν χώρα γύρω από τις δύο πλατείες του χωριού. Το χωριό φιλοξένησε αρκετές εκκλησίες, όπως αυτές για τον Άγιο Σπυρίδωνα, Άγιο Γεώργιο, Ζωοδόχου Πηγής, Άγιο Κωνσταντίνο.
Παραπομπές
Κατηγορία:Χωριά του νομού Λακωνίας
Κύριε Ελέησον
Κύριε ελέησον είναι επίκληση που απαγγέλλεται ή ψάλλεται ως επωδός στις ακολουθίες της Ορθόδοξης και της Ρωμαιοκαθολικής Εκκλησίας. Τη συναντούμε σε διάφορα βιβλία στην Παλαιά Διαθήκη καθώς και στην Καινή Διαθήκη.
Από την εκκλησιαστική γλώσσα εισήχθη και στην καθομιλουμένη ελληνική ως επιφώνημα προς δήλωση έκπληξης, απορίας, θαυμασμού επί υπερβολικών και απίθανων ακουσμάτων ή και αναγνωσμάτων.
Σημειώσεις
Κατηγορία:Θρησκευτικές επικλήσεις
Ειδικά εδάφη των κρατών μελών της Ευρωπαϊκής Ένωσης
Τα Ειδικά εδάφη των κρατών μελών της Ευρωπαϊκής Ένωσης είναι 21 εδάφη περιοχής των χωρών μελών της ΕΕ, οι οποίες, για ιστορικούς, γεωγραφικούς και πολιτικούς λόγους, απολαμβάνουν ειδικό καθεστώς εντός ή εκτός της Ευρωπαϊκής Ένωση ς. Τα ειδικά εδάφη χωρίζονται σε 3 κατηγορίες: 9 Εξόχως απόκεντρες περιοχές που ανήκουν στην Ευρωπαϊκή Ένωση, μολονότι επωφελούνται από παρέκκλιση από ορισμένους νόμους της ΕΕ λόγω της γεωγραφικής τους απόστασης από την ηπειρωτική Ευρώπη, 13 Υπερπόντιες Χώρες και Εδάφη που δεν αποτελούν μέρος της Ευρωπαϊκής Ένωσης, αν και συνεργάζονται με την ΕΕ μέσω της Ομοσπονδία των υπερπόντιων χωρών και εδαφών, και 10 ειδικές περιπτώσεις όπου ισχύει το δίκαιο της ΕΕ ad hoc.
Εξωτερικοί σύνδεσμοι
Κατηγορία:Διεθνείς σχέσεις της Ευρωπαϊκής Ένωσης *
Καννάβια Λευκωσίας
Τα Καννάβια είναι κοινότητα της επαρχίας Λευκωσίας στην Κύπρο.
Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.
Εξωτερικοί σύνδεσμοι
Κατηγορία:Κοινότητες της Επαρχίας Λευκωσίας
Πανελλήνιο πρωτάθλημα στίβου ανδρών 1901
Χρονικό των αγώνων
Στις 5 Απριλίου το μεσημέρι έγινε η παρέλαση των αθλητών και τα πρώτα αγωνίσματα, με μικρή προσέλευση κόσμου. Στις 3 ώρα έφτασε στο στάδιο ο βασιλεύς, οι πρίγκιπες, ο μητροπολίτης, ο πρωθυπουργός και υπουργοί, που πήραν θέση στις κερκίδες σύμφωνα με το πρωτόκολλο. Αμέσως μετά την άφιξη του βασιλέως ξεκίνησε η παρέλαση των συλλόγων υπό τις οδηγίες του γυμναστή Πικιού.
Μετέχοντες σύλλογοι
Οι σύλλογοι παρέλασαν στο στάδιο με την εξής σειρά:
Στίβος
Διεξήχθησαν 14 αγωνίσματα: πέντε δρόμων, βάδην, τέσσερα αλμάτων και τέσσερα ρίψεων. Παραδόξως, δεν διεξήχθη ο ακοντισμός.
Παραπομπές
Ανδρων Κατηγορία:Στίβος το 1901 Κατηγορία:Διοργανώσεις στίβου στην Αθήνα
Νικόλαος Τσολάκης
Ο Νικόλαος Τσολάκης ήταν Μακεδονομάχος, οπλαρχηγός από τα Γρεβενά.
Παραπομπές
Κατηγορία:Μακεδονομάχοι
Κουνέλι Αλάσκας
Ο Λαγός Αλάσκας είναι μια ράτσα κουνελιού. Παρά το όνομα του, δεν κατάγεται από την Αλάσκα αλλά από τη Γερμανία. Αυτή η φυλή είναι μεσαίου μεγέθους και ζυγίζει 3-4 κιλά. Έχει γυαλιστερή μαύρη γούνα - κάθε χρώμα εκτός από το μαύρο είναι σφάλμα για αυτήν την φυλή.
Αναγνωρίζεται σαν επίσημη ράτσα από το Βρετανικό Συμβούλιο κουνελιών αλλά όχι από τον Αμερικάνικο σύλλογο εκτροφείων κουνελιών.
NGC 4744
Ο NGC 4744 ραβδωτός φακοειδής γαλαξίας ο οποίος απέχει περίπου 160 εκατομμύραι έτη φωτός και βρίσκεται στον αστερισμό Κένταυρο. Ανακαλύφθηκε από τον αστρονόμο Τζον Χέρσελ (John Herschel) στις 8 Ιουνίου 1834 και ανήκει στο Σμήνος γαλαξιών του Κενταύρου.